Marsha Blackburn

Marsha Blackburn (født Wedgeworth; 6. juni 1952 i Laurel i Mississippi) er en amerikansk senator fra Tennessee. Hun er en forretningsdame og medlem av Det republikanske parti. Blackburn var en delstatssenator i Tennessee fra 1999 til 2003 og representerte  i Representantenes hus fra 2003 til 2019.

Den 6. november 2018 ble hun den første kvinnen til å representere Tennessee i senatet da hun slo tidligere guvernør Phil Bredesen fra Det demokratiske parti. Da Lamar Alexander pensjonerte seg ble hun senior senator for Tennessee. Blackburn, som støtter Tea Party-bevegelsen, er en konservativ politiker som støtter Donald Trump.

Tidlig liv og utdannelse
 
Marsha Wedgeworth Blackburn ble født i Laurel i Mississippi til Mary Jo (Morgan) og Hilman Wedgeworth, som jobbet i salg og ledelse. Hun vant en skjønnhetskonkurranse i high school.

Blackburn gikk på Mississippi State University med et 4-H-stipend og fikk en bachelor of science i mat og helse i 1974.

Tidlig karriere og politisk aktivitet
I 1973 jobbet Blackburn som en salgssjef for Times Mirror Company. Fra 1975 til 1978 jobbet hun for Castner Knott Mercantile Stores, Inc. I 1978 ble hun eieren av Marketing Strategies et firma som promoterer arrangementer. Hun styrer fremdelese denne bedriften.

Blackburn var ett av de grunnleggende medlemmene av Williamson County Young Republicans. Hun var leder for Williamson County Republican Party fra 1989 til 1991. I 1992 var hun en kandidat for kongressen og en delegat til Republican National Convention, men tapte kongressvalget. I 1995 ble Blackburn utpekt executive director av Tennessee Film, Entertainment, and Music Commission av Tennessees guvernør Don Sundquist og holdt stillingen ut 1997.

Blackburn var et medlem av Tennessees senat fra 1998 til 2003 og ble minoritetens whip. I 2000 deltok hun i et forsøk på å forhindre godkjennelsen at lovforslag for inntektsskatt i delstaten.

Representantenes hus
Omorganisering av valgkretsene etter folketellingen i 2000 førte til at Blackburns hus ble flyttet fra sjette til syvende distrikt og gjennom gerrymandering ble til et distrikt som strakte seg «in reptilian fashion» over  fra øst i Memphis til sørvest i Nashville. I 2002 stilte Balckburn til valg i Republikanernes primærvalg for distriktets sete i Representantenes hus. Hun var en av de fire store kandidatene, og den eneste kom fra Nashvilles forstader. De andre tre (Mark Norris, David Kustoff og Brent Taylor) var alle fra Memphis eller byens forstader. Blackburn fikk støtte fra det konservative Club for Growth. De tre kandidatene fra Memphis delte stemmene fra det området mellom seg, som førte til at Blackburn vant primærvalget med nesten 20 prosentpoeng.

Blackburn slo Demokratenes kandidat Tim Barron med nesten 70 % av stemmene i valget. Hun var den fjerde kvinnen fra Tennessee til å bli valgt til kongressen, og den første som ikke fulgte mannen sin.

I november 2007 stilte Blackburn til valg for lederstilling i Republicanernes konferanse. Hun var en rådgiver for Mitt Romneys kampanje for presidentvalget i USA før hun sa opp stillingen sin og valgte å støtte Fred Thompson i valgkampen. Endringer i valgdistriktene etter folketellingen i 2010 førte til at det 7. distriktet ble mer kompakt; det mistet deler av Nashville og Memphis, men beholdt hele Clarksville. Dette gjorde ikke distriktet mindre Republikansk enn før; med en rating på R+18 på Cook Partisan Voting Index er det en av de mest Republikanske distriktene sør i USA. Blackburn var assistant whip i kongressen fra 2003 til 2005 og deputy whip fra 2005.

Senatorvalget i Tennessee 2018 
I oktober 2017 valgte Tennessees guvernør Bill Haslam å ikke stille til valg for setet i senatet som kom til å stå tomt etter Bob Corker. Ikke lenge etter annonserte Blackburn at hun skulle stille til valg. I pressemeldingen sa hun at Republikanerne i Representantenes hus var frustrert over Republikanerne i senatet som de mente at oppførte seg som Demokrater på enkelte viktige saker, inkludert Obamacare. Blackburn beskrev seg selv som en «hard-core, card-carrying Tennessee conservative», sa at hun var «politically incorrect», og var stolt over at liberale hadde beskrevet henne som en «wingnut». Blackburn var klar over at hun kom til å være kompromissløs og ikke arbeide med Demokratene, og sa «No compromise, no apologies.» Hun sa også at hun alltid hadde en pistol i vesken sin. Den 2. august fikk Blackburn  stemmer (84,48 %) i Republikanernes primærvalg, og vant dermed nominasjonen.

Tidlig i valgkampen sa den sittende Republikaneren Bob Corker at Blackbruns motstander, demokraten Phil Bredesen, var «a very good mayor, a very good governor, a very good businessperson», at han hadde «real appeal» og «crossover appeal», og at de to hadde kommet godt overens og jobbet bra sammen gjennom årene. Corker sa derimot også at han kom til å stemme på Blackburn og donere til hennes valgkamp, og stilte spørsmål rundt om Bredesen kunne vinne et senatorvalg i en rød delstat som Tennessee. Etter at Corker skrøt over Bredesen advarte majoritetsleder i senatet Mitch McConnell Corker om at slike kommentarer kunne koste Republikanerne majoriteten i senatet. Ikke lenge etter Corkers kommentarer twitret president Donald Trump sin støtte for Blackburn. Blackburn støttet i stor grad Trumps politikk, inkludert grensemuren mellom USA og Mexico, og delte hans mening angående protestene under spillingen av nasjonalsangen i National Football League. Visepresident Mike Pence annonserte sin støtt for Blackburn den 23. april 2018. Under valgkampen lovte Blackburn å støtte Trumps agenda og sa at Bredesen ikke kom til å støtte presidenten, da hun spurte «Do you think Phil Bredesen would vote with crying Chuck Schumer or would he vote with our president when it comes to support our troops and supporting our veterans?»

I oktober 2018 annonserte musiker Taylor Swift at hun støttet Bredesen i valgkampen. Støtten var merkbar da Swift tidligere hadde unngått å ta et politisk standpunkt, men valgte her å gi sin støttet til Bredesen fordi hun mente Blackburns «voting record in Congress appall[ed] and terrifie[d]» henne. Swift delte en lenke til Vote.org, en nøytral nettside hvor folk kan registrere seg for å stemme, som fikk en stor økning i trafikk og nye registreringer. Swift ble kritisert av Trump og Mike Huckabee for sin støtte, og Huckabee sa «[She] has every right to be political but it won't impact [the] election unless we allow 13 yr old girls to vote» (Swift var 28 år gammel da Huckabee kom med kommentaren).

Gjennom størsteparten av valgkampen viste spørreundersøkelser at de to kandidatene hadde omtrent like mye støtte. Etter høringene for Brett Kavanaughs nominasjon for høyesterett tok Blackburn derimot en ledelse. Høringene så ut til å ha mobilisert republikanske stemmere i delstaten, selv om Demokratene vant Representantenes hus. Blackburn vant valget med 54,7 % av stemmene mot Bredesens 43,9 %, en overraskende stor margin. Hun tapte kun tre av fylkene i delstaten (Davidson, Shelby og Haywood), det høyeste antallet fylker en kandidat hadde vunnet i et senatorvalg i Tennessee.

Blackburn ble tatt i ed 3. januar 2019.

Politiske posisjoner 
Blackburn er en Tea Party republikaner. Hun har blitt beskrevet som en trofast konservativ, og hun har selv beskrevet seg som «a hard-core, card-carrying Tennessee conservative.» Hun fikk en score på 100 % i American Conservative Unions analyse av kongressmedlemmer i 2004, 2005, 2007 og 2009, og GovTrack regnet henne som den mest ideologisk konservative senatoren i 2019.

Abort og stamcelleforskning
Blackburn er en abortmotstander og ønsker å avvikle Roe v. Wade. I 2013 ble hun valgt til å lede en debatt om et lovforslag fra Republikanerne i Huset som ville ha hindret abort etter 22 uker, med begrensede unntak situasjoner som involverte voldtekt eller incest. Hun erstattet Trent Franks som hovedsponsor for lovforslaget etter at Franks hadde kommet med kontroversielle uttalelser.

I 2015 ledet Blackburn et panel som etterforsket en påstand som kom fra en video som abortmotstandere påstod viste at Planned Parenthood drev med ulovlig salg av fostervev. Etterforskningen fant ingen bevis for fostervev hadde blitt solgt, eller at andre lovbrudd hadde blitt begått. Da Blackburn annonserte at hun skulle stille i senatorvalget produserte hun en reklame hvor hun sa at hun «fought Planned Parenthood and we stopped the sale of baby body parts». Twitter forbød reklamen fra sin plattform på grunn av hennes påstander om salg av kroppsdeler. I 2015 påstod Blackburn at 94 % av Planned Parenthoods virksomhet handlet om aborttjenester; FactCheck.org påpekte at aborttjenester utgjorde kun 3 % av Planned Parenthoods tilbud i 2013 og at mesteparten av organisasjonens arbeid er deidkert til behandling av kjønnssykdommer, prevensjonsmidler, graviditetstester, prenatale tjenester og kreftundersøkelser.

I mars 2016 var Blackburn leder for Select Investigative Panel, en komité opprettet for å «explore the ethical implications of using fetal tissue in biomedical research». Demokrater på panelet beskrev etterforskningen som en politisk motivert heksejakt.

Lovforslag om fødselsattest
I 2009 sponset Blackburn et lovforslag som ville kreve at presidentkandidater viste sine fødselsattester. Forslaget kom i repons til konspirasjonsterier som påstod at Barack Obama ikke var født i USA. Hennes talsperson sa at Blackburn selv ikke tvilte på at Obama var en amerikansk statsborger.

Utdannelse
I 2017 sa Blackburn at hun hadde diskutert måter å gjøre barnepass billigere med Ivanka Trump. Da president Joe Biden i 2021 foreslo universell pre-K for 3- og 4-åringer og subsidiert barnepass for familier med lav eller middels inntekt sammenlignet Blackburn forslaget med kommunistiske ideer i Sovjetunionen. Hun påstod også feilaktig at Bidens administrasjon foreslo å plassere barn i pre-K selv om familiene ikke ønsket det.

Helsevesen og farmasøytselskaper
Blackburn er en motstander av Affordable Care Act (Obamacare) og dagen ACA ble vedtatt sa hun «freedom dies a little bit today.» Hun har støttet forsøk på å oppheve loven. Da Blackburn argumenterte for opphevelsen av loven i 2017 løy hun om at to av de mer populære punktene i loven (beskyttelse for folk med eksisterende helseplager og at voksne barn får bli på foreldrenes helseplan frem til de blir 26) «were two Republican provisions which made it into the [Obamacare] bill.» Da hun erklærte at hun skulle stille i senatorvalget i 2018 sa hun at det at ACA ikke hadde blitt avviklet var «a disgrace».

Under høringer i kongressen om Affordable Care Act i oktober 2013 sa Blackburn at health.gov brøt HIPAA og love om rett til hemmelighold av helseinformasjon. Dagen derpå påpekte en intervjuer for CNN at det eneste helserelaterte spørsmålet på siden var «do you smoke?» Blackburn valgte å gjenta sin kritikk mot nettstedet.

Ifølge The New York Times er Blackburns mest kjente politiske verk et lovforslag hun var medsponsor for som skulle endre den juridiske standarden Drug Enforcement Administration (DEA) hadde brukt for til «a significant and present risk of death or serious bodily harm that is more likely than not to occur», istedenfor den gamle teksten som krevde «imminent danger», før de kunne stanse en sending av opioider fra produsenten. Lovforslaget ble enstemmig godkjent i Huset og Senatet, men ble kritisert i interne dokumenter fra justisdepartementet og av DEAs ledende rettsdommer for at det ville gjøre det vanskeligere for DEA å ta handling mot legemiddelsdistributører som også solgte på svartemarkedet. Joe Rannazzisi, som hadde ledet Drug Enforcement Administrations Office of Diversion Control, sa at han informerte folk som jobbet for Blackburn om de nøyaktige effekten lovendringen ville ha, i en periode hvor mengden opioider som ble skrevet ut var et stort taleemne i USA. Blackburn sa at hennes lovendring hadde «unintended consequences», men Rannazzisi sa at de burde ha forventet det. Under en telefonkonferanse i juli 2014 sa han at han hadde informert ansatte i kongressen om at lovforslaget kom til å føre til større vanskeligheter for DEA dersom de gikk etter bedrifter som drev med ulovlig distribuering av slike legemidler. Blackburn og Tom Marino, som også var en av forslagets sponsorer, sendte en forespørsel til generalinspektørens kontor hvor de bad om en etterforskning av Rannazzisi, som de mente hadde prøvd å skremme kongressen i samtalen i juli. Rannazzisi sa han ble fjernet fra sin stilling i DEA i august 2015.

Klimaendringer
Blackburn er en klimafornekter. I en debatt med Bill Bye i 2014 avviste Blackburn både vitenskapen og hastverket relatert til klimaendringer, og påstod at det ikke var en konsensus i vitenskapssamfunnet og at klimandringene fremdeles ikke er bevist. I debatten siterte hun også verker av Richard Lindzen og Judith Curry feilaktig som eksempler på at vitenskapen bak klimaendringen ikke stemmer. I 2015 sa hun at «The jury is still out saying that man is the cause for global warming, after the earth started to cool 13 years ago.»

Blackburn nevnes i dokumentaren Koch Brothers Exposed fra 2012 om Koch-brødrenes politiske aktiviteter, og er nevnt som en av de største mottakerne av valgkampdonasjoner.

Teknologi og telekommunikasjon
Blackburn er en motstander av nettnøytralitet i USA, som hun har beskrevet som «sosialistisk». Hun er også mot initativer for offentlig eid bredbånd som skal konkurrere mot internettleverandører. Hun støttet lovforslag som hindret kommuner i å opprette egne bredbåndsnettverk, og skrev et lovforslag som skulle hindre Federal Communications Commission (FCC) fra oppheve delstatslover som blokkerte kommunalt bredbånd.

I 2017 introduserte Blackburn et forslag i Huset som ville oppløse en personvernsregel fra Obama-administrasjonen som FCC tok i bruk i oktober 2016. Forslaget, som fikk støtte fra internettleverandører og kritikk fra personvernsaktivister, opphevet kravet om at internettleverandører måtte få kundenes tillatelse før de delte nettdata, inkludert nettleserhistorikk. Forslaget ble godkjent i Huset i mars 2017, etter at et lignende forslag hadde blitt godkjent i Senatet samme uke. Hun la deretter frem et lovforslag som utvidet kravet til å inkludere nettselskaper i tillegg til internettleverandører.

Per 2017 hadde Blackburn tatt imot minst $693 000 i valgkampdonasjoner fra telekommunikasjonsselskaper.

Blackburn har vært en pågangsdriver for økt statlig regulering av teknologiselskaper og har kritisert påstått anti-konservativ partiskhet på store plattformer. I juni 2018 publiserte hun et meningsinnlegg hvor hun argumenterte for større kontrol og regulering av teknologiselskaper som førte til en kraftig respons blant Google-ansatte, inkludert påstander om at hun var en «terrorist» og en «thug». Under en høring i Commerce Committee i 2020 hvor hun påstod at disse selskapene hindret ytringsfrighet spurte Blackburn en av lederne i Google, Sundar Pichai, om en ansatt som hadde kritisert henne fremdeles var ansatt.

Rettigheter for LHBT
Blackburn er mot likekjønnet ekteskap og stemte for foreslåtte grunnlovsendringer som ulovliggjorde det i 2004 og 2006. Angående kjennelsen i Obergefell v Hodges i USAs høysterett sa Blackburn «I have always supported traditional marriage. Despite this decision, no one can overrule the truth about what marriage actually is--a sacred institution between a man and a woman.» I 2010 stemte Blackburn mot opphevelsen av militærets Don't Ask, Don't Tell policy.

I sin periode i Representantenes hus prøvde Blackburn å fjerne Kevin Jennings, en homofil mann som var en assistant deputy secretary i Office of Safe and Healthy Students i USAs utdanningsdepartement, fordi hun mente at Jennings «has played an integral role in promoting homosexuality and pushing a pro-homosexual agenda in America's schools».

I 2013 stemte Blackburn for fortsettelsen av Violence Against Women Act i Huset, men mot senatets versjon av forslag, som utvidet VAWA til å inkludere personer uavhengig av seksuell legning. Blackburn argumenterte at å øke antallet personer som VAWA gjaldt for ville «dilute the money that needs to go into the sexual assault centers, domestic abuse centers, [and] child advocacy centers» og sa at VAWA burde fokusere på kvinneherberger og å hjelpe politivesenet i håndtering av forbrytelser mot kvinner snarere enn å hjelpe andre grupper eller problemer.

Blackburn stemte mot Employment Non-Discrimination Act som ulovliggjorde diskriminering mot ansatte som var LHBT. I august 2019 signerte et amicus curiae til USAs høysterett hvor hun argumenterte at Title VII i Civil Rights Act of 1964 ikke gjaldt diskriminering i ansettelsesprosessen basert på seksuell legning eller kjønn. Blackburn har en rating på 0 % fra Human Rights Campaign, en organisasjon for homofiles rettigheter.

Donald Trump 
I november 2016 tok Blackburn en stilling som viseleder for Trumps overgangslag. Hun var en trofast tilhenger av ham, og støttet størsteparten av hans policyer og forslag. Hun nominerte ham til Nobels fredspris for hans forhandlinger med Nord-Korea. Vox spekulerte at Blackburns nære tilknytning til Trump, som vant Tennessee i valget i 2016 med 26 poeng, hjalp henne i hennes valgkamp for senatet.

Under Trumps første riksrettssak forlot Blackburn kammeret for et TV-intervju. Hun fikk også oppmerksomhet for å ha lest en bok under saksbehandlingen. Blackburn brukte også tid under rettssaken til å tweete om Alexander Vindman, som hun kalte upatriotisk for å «badmouth[ing] and ridicul[ing]» USA foran Russland. I november 2019 begynte #MoscowMarcia å trende på Twitter etter at Blackburn twitret konspirasjonsteorier om Vindman. I innlegget skrev hun «Vindictive Vindman is the 'whistleblower's' handler». Tweeten refererte til Vindman, en dekorert veteran, som spilte en sentral rolle i riksrettssaken mot Trump i kongressen etter å ha vitnet at Trump la press på Ukrainas president for å få ham til å etterforske sønnen av en av hans største rivaler, tidligere visepresident Joe Biden.

Etter at Biden vant presidentvalget i USA 2020 støttet Blackburn Trumps påstander om seier og samlet inn penger til støttet for Trumps valkgamps forsøk på å endre valgresultatet gjennom rettsinstanser. I et eintervju den 20. november kalte hun Biden «president-elect», men tok dette senere tilbake. Den 2. januar 2021 annonserte Blackburn og ti andre Republikanere at de kom til å stemme mot godkjenningen av valgresultatet den 6. januar, på grunn av feilaktige påstander om valgfusk, uregelmessigheter og endringer i valglover som de mente var i strid med grunnloven. Etter at en mobb av Trump-supportere stormet kongressen den dagen endte hun opp med å stemme for godkjennelsen av valgresultatet.

Immigrasjon 
Blackburn støttet Trumps presidentordre som midlertidig avskaffet reise- og immigrasjon fra fire land hvor majoriteten av innbygerne var muslimer. Hun hadde flere ganger uttrykt støtte for Trumps immigrasjonspolitikk, især hans planer om å utvide grensemuren mellom Mexico og USA. I mars 2021 besøkte Blackburn USAs grense i sør med flere andre republikanske senatorer; hun beskyldte Biden for å oppmuntre ulovlig innvandring.

Våpenpolitikk
Etter masseskytingen i Thousand Oaks 7. november 2018, som resulterte i 12 døde, svarte Blackburn på et spørsmål angående skytingen under et på Fox News ved å si «how do we make certain that we protect the Second Amendment and protect our citizens? We've always done that in this country. Mental health issues need to be addressed.»

Kvinners rettigheter 
I 2009 stemte Blackburn mot Lilly Ledbetter Fair Pay Act og Paycheck Fairness Act.

SafeSport
I oktober 2021 ba Blackburn om tilbakemelding fra turneren Aly Raisma og flere andre om de strukturelle problemene rundt etterforskning av seksuelle overgrep i olympiske idrettsgrener, og skrev «This was a systemic failure, and every single person in authority who turned a blind eye to your abuse must be held accountable». Hun sendte et brev til United States Center for SafeSport hvor hun krevde svar på spørsmål stilt under høringen av Larry Nassar.

Kina 
I desember 2020 twitret Blackburn, «China has a 5,000-year history of cheating and stealing. Some things will never change...». Den EU-ansvarlige for Kinas statseider China Daily Chen Wihua svarte med «This is the most racist and ignorant US Senator I have seen. A lifetime bitch». I det som fremstod som en referanse til Chen sa Blackburn i sin respons at USA ikke ville «bow down to sexist communist thugs». Et av Chens tweets ble, med en sarkasisk kommentar, retwitret av den republikanske senatoren Marco Rubio. Den kinesisk-amerikansk rettighetsgruppen Tennessee Chinese American Alliance protesterte mot Blackburns kommentarer, som de mente var en fornærmelse mot personer av kinesisk opphav.

Stormingen av den amerikanske kongressen i 2021
I 2021 avstod Blackburn fra å avgi stemme på opprettelsen av en uavhengig kommisjon for å undersøke opprøret den 6. januar.

Valgresultater 

*Write-ins og mindre kandidater: I 1992 fikk write-ins 10 stemmer.

*Write-ins og mindre kandidater: I 2002 fikk write-ins 31 stemmer. I 2006 fikk James B. "Mickey" White 898 stemmer; William J. Smith fikk 848; John L. Rimer fikk 710 stemmer og Gayl G. Pratt fikk 663 stemmer.

Privatliv
Blackburn er gift med Chuck Blackburn. De bor i Brentwood, en forstad til Nashville i Williamson County, og har to barn. Hun er en presbyterianer.

Blackburn er et medlem av The C Street Family, en bønnegruppe som inkluderer medlemmer av kongressen. Hun er et tidligere medlem av Smithsonian Libraries Advisory BOard.
is a former member of the Smithsonian Libraries Advisory Board.

Marsha Blackburn er forfatteren av The Mind of a Conservative Woman: Seeking the Best for Family and Country. Boken ble publisert 1. september 2020 av Worthy Books.

Se også
 Kvinner i Representantenes hus i USA
 Kvinner i USAs senat

Referanser

Eksterne lenker

 Offisiell senatorside
 Valgkampsnettside
 Freedom Rings with Marsha Blackburn Podcast
 

|-

|-

|-

Senatorer fra Tennessee
Kvinnelige senatorer i USA
Kongressrepresentanter fra Tennessee
Personer fra Brentwood i Tennessee
Personer fra Laurel i Mississippi
Medlemmer av Det republikanske parti (USA)
Vinnere av skjønnhetskonkurranser